ભરૂચ, રાજપીપળા: ભરૂચ અને નર્મદા જિલ્લામાં વરસાદની ધમાકેદાર એન્ટ્રી થઇ છે. જોકે નર્મદા જિલ્લાના સાગબારા તાલુકામાં શનિવારે ધોધમાર વરસાદ વરસતાં ભારે તારાજી સર્જાઇ છે. ભારે વરસાદને કારણે અમરાવતી નદી ગાંડીતુર બનતાં આસપાસના પાંચથી વધુ ગામોમાં પુરના પાણી ફરી વળ્યાં હતાં. પાણીના ધસમસતા વહેણને કારણે નાલ ગામના બ્રીજના બે પાયા તુટી ગયાં હતાં. અને પાટલામોવ ગામનો એપ્રોચ રોડ ધોવાઇ ગયો હતો.